《画花歌与曾舜贤》
宋代·赵崇嶓

小曾与花为莫逆，梦作花神住花国。
分将天巧入画图，花不役君君自役。
东风一夜入芳丛，春在烟尘雾雨中。
披香阅红会花趣，工与造化相流通。
闭门三月芳事退，马嵬春泥葬香佩。
临邛道士神不灵，约束丹青驻光彩。
朱门种花锦作窠，画花绝少种花多。
百金花价千画，羞死当年郭橐驼。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。